Róbert Szelepcsényi

RNDr. Róbert Szelepcsényi, CSc. (* 19. august 1966, Žilina) je slovenský informatik maďarského pôvodu.

Je známy najmä vďaka svojmu výsledku v oblasti formálnych jazykov, dnes známemu ako Immermanova-Szelepcsényiho veta, ktorá hovorí, že trieda kontextových jazykov je uzavretá na komplement. Dôkaz objavil v roku 1987 ako študent Matematicko-fyzikálnej fakulty Univerzity Komenského v Bratislave. V tom istom roku, nezávisle od neho, prišiel k rovnakému výsledku aj americký informatik Neil Immerman. Obaja dostali v roku 1995 Gödelovu cenu.

Referencie 

Osobnosti zo Žiliny
Slovenskí informatici
Slovenské osobnosti maďarského pôvodu
Nositelia Gödelovej ceny
Absolventi Fakulty matematiky, fyziky a informatiky Univerzity Komenského v Bratislave